13-jarige in Mpumalanga ontvoerKathlego Marite (Foto verskaf deur die SAPD) Die polisie in Mpumalanga doen ŉ beroep op die publiek om hulle met enige inligting te help nadat ŉ 13-jarige seun in dié provinsie ontvoer is. Die polisie het in ŉ verklaring gesê Kathlego Marite het Sondagmiddag omstreeks 15:30 saam met twee maats gespeel in Frangipanistraat in Tasbetpark x3, Witbank. “ŉ Goudkleurige Toyota Corolla, met drie insittendes, het langs die seuns stilgehou,” het die polisie gesê. “Een van die mans, wat in swart geklee was met ŉ groen baadjie, het die slagoffer gegryp en hulle het met hom weggery.” Kathlego se vriende het na sy ma toe gehardloop en dadelik vertel wat gebeur het. Sy het die voorval dadelik by die polisie aangemeld en ŉ saak van ontvoering is aanhangig gemaak. “Enigiemand met inligting oor die voorval word versoek om kapt. Africa Nyathi te kontak by 071 352 6007.”